Տ. Արամ Արք. Աթէշեան մեկնաբանեց նաեւ Տ. Գարեգին Արք. Պեքճեանին կողմէ իրեն գրուած վերջին նամակը։ Իր խօսքերով, ընտրեալ-տեղապահը փորձառու հոգեւորական մըն է։ «Իսթանպուլի մեր Պատրիարքարանին վերաբերեալ Քէօլնէն ամբոխավար քայլեր առնելը որեւէ նպաստ չի բերեր առկայ փակուղիի յաղթահարման։ Ան լիուլի կրնայ գնահատել այս հանգամանքը։ Համոզուած եմ, որ մեր խնդիրները պիտի լուծենք ոչ թէ իրարու նկատմամբ ուժ ցոյց տալով, իշխանութիւն ապացուցելով, այլ զոհողութեան ոգիով», նշեց ան։